CELEX: C2005/069/16
Language: et
Date: 2005-03-19 00:00:00
Title: Kohtuasi C-13/05: Eelotsusetaotlus, mille esitas Juzgado de lo Social nr 33 de Madrid 7. jaanuaril 2005 kohtuasjas Sonia Chacón Navas v. Eurest Colectividades, S.A.

19.3.2005   
            
            
               ET
            
            
               Euroopa Liidu Teataja
            
            
               C 69/8
            
         Eelotsusetaotlus, mille esitas Juzgado de lo Social nr 33 de Madrid 7. jaanuaril 2005 kohtuasjas Sonia Chacón Navas v. Eurest Colectividades, S.A.
   (Kohtuasi C-13/05)
   (2005/C 69/16)
   Kohtumenetluse keel: hispaania
   Euroopa Ühenduste Kohus on saanud Juzgado de lo Social nr 33 de Madrid'i 7. jaanuari 2005. aasta otsusega esitatud eelotsusetaotluse kohtuasjas Sonia Chacón Navas v. Eurest Colectividades, S.A., mis saabus kohtukantseleisse 19. jaanuaril 2005.
   Juzgado de lo Social nr 33 de Madrid küsib Euroopa Kohtult eelotsust järgmistes küsimustes:
   
               1.
            
            
               Kas direktiiv 2000/78, (1) niivõrd kuivõrd selle artiklis 1 on kehtestatud üldine raamistik võitlemaks puude alusel diskrimineerimise vastu, kaitseb ka töötajat, kelle tööandja vallandas ainuüksi seetõttu, et ta jäi haigeks?
            
         
               2.
            
            
               Teise võimalusena, kui leitakse, et haigusjuhtumid ei käi direktiivi 2000/78 poolt puude alusel diskrimineerimise vastu antava kaitse all ja esimesele küsimusele vastatakse eitavalt: kas haigust võib lugeda täiendavaks tunnuseks, mille alusel on diskrimineerimine direktiivi 2000/78 kohaselt keelatud?
            
         
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, EÜT L 303, 2.12.2000, lk 16.